**Pamokos tema.** Gestų kalba Lietuvoje

**Klausimas:** Kaip atrodo lietuvių gestų kalba Vilniaus gatvėse?

**Temos atnaujintose ugdymo programose:**

11 kl. (32.2.2.) Kitas kaip artimas.

12 kl. 33.2.3. Kitas kaip svetimas.

**Tikslas.** Patyrinėti artumo ir svetimumo santykio temą, pasitelkiant gestų kalbą .

**Uždaviniai ir kompetencijos:**

**a) Susipažinti su gestų kalba .** *Pažinimo kompetencija. Skatinamas humanitarinis mokinių smalsumas, jų susidomėjimas asmens tapatumu ir įvairiomis jo raiškos formomis: požiūris į save, santykis su kitu asmeniu, su visuomene.*

**b)** **Ugdyti empatiją ir gilinti žmogiškųjų ryšių supratimą per neverbalinį bendravimą.** *Socialinė, emocinė ir sveikos gyvensenos kompetencija.*

**c) Patyrinėti gestų kalbą vaikščiojant Vilniaus gatvėmis .** *Pilietiškumo kompetencija. Ugdoma socialinė atsakomybė ne tik už̌ artimuosius ar draugus, bet ir nepažįstamus, suvokiant socialinio gyvenimo įvairovę.*

**d) Sukurti situaciją, kuri aktualizuotų svetimumo-artimumo problemą.** *Kūrybiškumo ir komunikavimo kompetencija. Drąsiai ir savarankiškai kelti probleminius klausimus, juos spręsti inovatyviai ir netradiciškai.*

**e)** **Paaiškinti dalyko žinių teikiama naudą. Pateikti kasdienio gyvenimo pavyzdžių, kuriuose taikys dalyko žinias** *Socialinė, emocinė ir sveikos gyvensenos kompetencija.*

**Priemonės:** užduoties lapai, IKT priemonės (kamera arba telefonas), rašikliai.

**Metodai:** atvirkštinė klasė, diskusija, darbas grupėmis, minčių lietus, atvejo analizė, filmavimas, vaidinimas, penkių žodžių refleksija.

**Vieta:** Katedros aikštė, Rotušės aikštė

**Klasė:** 11 - 12 klasės

Pagrindinių pamokos turinio sąvokų aiškinimas

Gestų kalba – kalba, kuri suvokiama vizualiai ir perduodama rankų ar kitų kūno dalių judesiais bei

padėtimi. Gestų kalba turi savitą ir turtingą gramatiką, kur svarbu erdvė, greitis, laikas bei veido

mimikos.

Neverbalinis bendravimas yra bendravimo procesas, kuris pasireiškia gestais, išraiškomis ar

kūno judesiais. Kūno kalba yra pagrindinė neverbalinė komunikacija. Neverbaliniu bendravimu

siekiama perduoti žinutę gestais, veido išraiškomis ar tam tikromis pozomis.

Neverbalinė komunikacija yra pirmoji komunikacijos rūšis, atsiradusi žmonijos istorijoje, todėl

egzistavo bei turėjo reikšmės visais laikais.

Šis sąvokų aiškinimas gali pasitarnauti mokytojui pristatant pamokos temą, apibendrinant

pamokos pradžios vaizdo medžiagą ir inicijuojant poleminį pokalbį.

**Veiklos:**

|  |  |  |
| --- | --- | --- |
| **Pamokos dalys, laikas** | **Turinys** | **Pastabos** |
| Pasiruošimas pamokai | | |
| Kaip atrodo lietuvių gestų kalba Vilniaus gatvėse? | Mokiniai namie susipažįsta su Kęstučio Vaišnoro pamoka, Kaip atrodo lietuvių gestų kalba? | Klausimai (atsakyti savarankiškai): 1. Kodėl reikia žinoti gestų kalbą?2. Išmokti atkartoti gestus „labas, myliu, atsiprašau, mano vardas“ .3. Išmokti gestų kalba pasakyti savo vardą? |
| Įvadas | | |
|  | Pristatykite mokiniams pamokos tikslą ir uždavinius, veiklas, kurias atliksite pamokos metu. Aptarkite pagrindines pamokos sąvokas ir prieš pamoką atsakytus klausimus. |  |
| Pagrindinė dalis | | |
|  | Mokiniams išdalinami lapai su klausimais.  Susipažinus su pateiktu turiniu mokiniais suskirstomi grupėmis ir atsako į klausimus, po to klausimai garsiai išdiskutuojami su klase ir mokytoju.  Mokiniai analizuoja ir vertina peržiūrėtą  medžiagą, diskutuoja ,kelia klausimus. | Klausimai: 1. Kodėl reikia žinoti gestų kalbą?2. Išmokti atkartoti skirtingus gestus,3. Išmokti gestų kalba pasakyti savo vardą. |
| Patyrinėti gestų kalbą vaikščiojant Vilniaus gatvėmis | Buriasi į grupes po 4–5, stebi skirtingas situacijas vaikščiojant Vilniaus gatvėmis nuo Katedros iki Rotušės aikštės. Bando pastebėti, ar žmonės naudoja gestų kalbą. Užrašo savo pastebėjimus. | Bando pastebėti, ar žmonės naudoja gestų kalbą. Užrašo savo pastebėjimus. |
| Socialinis eksperimentas . | Minčių lietus. Mokinių užklausiama, kaip gestų kalba paklausti, kur yra Katedros aikštė?  Mokiniai suskirstomi mažomis grupėmis. Informuojama, jog šią užduotį mokiniai turės atlikti viešoje vietoje, bendraujant su kitais (miesto) žmonėmis. Mokiniai turi paklausti, kur yra Katedros aikštė.  . Informuojama, jog mokiniai turi dokumentuoti veiklą nuotraukomis, vaizdo įrašais ( pasiklausus leidimo). Nufilmuotas situacijas mokiniai turi pasidalinti pamokai  sukurtoje Padlet platformoje.  Po atliktos veiklos mokiniai susirenka pasidalinti savo patirtim ir aptarti/įsivertinti atliktą pratimą, peržiūrimi mokinių įkelti įrašai Padlet. | Klausimai pratimo refleksijai (skaito mokytojas):  1. Kaip pasijautėte, kai išgirdote, jog reikės sugalvoti ir pasakyti teiginį gestų kalba nepažįstamam žmogui? Ar tai buvo iššūkis?  2. Kaip jums pavyko peržengti savo komforto zoną ir kažko paklausti nepažįstamą žmogų? Kokie jausmai ir įspūdžiai užplūdo tuo metu?  3. Kokia reakcija buvo? Ar nepažįstamas atsakė į klausimą? |
| Sukurti ir atlikti situaciją, kuri aktualizuotų svetimumo-artimumo problemą. | Buriasi į grupes po 4–5, kuria skirtingas situacijas, medžiagos  ieškodami planšetiniais kompiuteriais; diskutuoja dėl medžiagos tinkamumo  Pristatymui. Po atlikto pratimo susėdę ratu daro pratimo refleksiją/įsivertinimą | Pratimo trukmė 5-10 min.  Klausimai pratimo refleksijai:  1. Kaip jautėtės, atlikdami priskirtą vaidmenį?  2. Kokias emocijas ar ketinimus pastebėjote, kai stebėjote savo partnerio judesius? Ar buvo lengva suprasti, ką jis/ar ji bandė išreikšti gestų kalba?  3. Kokias savybes ar gebėjimus galima išugdyti ar sustiprinti, dalyvaujant panašiuose pratimuose ateityje? |
| Pabaiga | | |
| **Visos pamokos refleksija.** | Paprašykite kiekvieno mokinio ant lapelio užrašyti penkis žodžius/sąvokas, kurios jiems „ateina į galvą“ po visų atliktų pamokos veiklų. Užrašytas sąvokas mokiniai turi garsiai perskaityti.  Paprašykite nurodyti, kokios kitos probleminės temos ar klausimai siejasi šios pamokos tema.Išsakytas mokinių mintis galite išplėtoti į diskusiją.  Kartu su mokiniais apibendrinkite pamoką. |  |